हमीरपुर (राजीव): हमीरपुर से सटे लंबलू कस्बे में पीएनबी में शनिवार रात को चोरी का प्रयास हुआ है। चोरी की वारदात को अंजाम देने वाले 2 युवक बैंक के सीसीटीवी कैमरे में कैद हो गए हैं। सदर पुलिस ने मौके पर पहुंच कर चोरी की वारदात को अंजाम देने वाले युवकों की धर पकड़ शुरू कर दी है। सदर पुलिस थाना के एसएचओ संजीव गौतम ने बताया कि रात को करीब 3 बजे 2 नकाबपोश युवक लंबलू बैंक शाखा की दीवार को तोड़कर बैंक के अंदर घुसे और बैंक के अंदर रखी सेफ व अन्य जगहों पर कैश को चुराने की कोशिश की लेकिन बैंक में उन्हें कुछ नहीं मिला।
 बैंक के अंदर लगे अलार्म से बैंक कर्मियों को उक्त घटना की सूचना मिल गई, जिसके बाद बैंक कर्मियों ने इसकी सूचना पुलिस को दी तथा पुलिस मौके पर पहुंची। उन्होंने बताया कि 2 नकाबपोश युवक बैंक के अंदर चोरी के प्रयास में सीसीटीवी कैमरे में कैद हुए हैं। इन आरोपियों ने दीवार को तोड़कर बैंक में प्रवेश किया लेकिन चोरी करने में वे कामयाब नहीं हुए। असफल रहने पर उन्होंने बैंक में आग लगा दी, जिसके चलते बैंक में रखा कुछ रिकाॅर्ड जल गया है। उन्होंने बताया कि पुलिस पूरे मामले की छानबीन कर रही है तथा चोरी की घटना को अंजाम देने वाले 2 नकाबपोश युवकों की तलाश के लिए भी पुलिस ने सर्च अभियान चलाया है।
 
हमीरपुर : हमीरपुर से सटे लंबलू कस्बे में पीएनबी में शनिवार रात को चोरी का प्रयास हुआ है। चोरी की वारदात को अंजाम देने वाले दो युवक बैंक के सीसीटीवी कैमरे में कैद हो गए हैं। सदर पुलिस ने मौके पर पहुंच कर चोरी की वारदात को अंजाम देने वाले युवकों की धर पकड़ शुरू कर दी है। सदर पुलिस थाना के एसएचओ संजीव गौतम ने बताया कि रात को करीब तीन बजे दो नकाबपोश युवक लंबलू बैंक शाखा की दीवार को तोड़कर बैंक के अंदर घुसे और बैंक के अंदर रखी सेफ व अन्य जगहों पर कैश को चुराने की कोशिश की लेकिन बैंक में उन्हें कुछ नहीं मिला। बैंक के अंदर लगे अलार्म से बैंक कर्मियों को उक्त घटना की सूचना मिल गई, जिसके बाद बैंक कर्मियों ने इसकी सूचना पुलिस को दी तथा पुलिस मौके पर पहुंची। उन्होंने बताया कि दो नकाबपोश युवक बैंक के अंदर चोरी के प्रयास में सीसीटीवी कैमरे में कैद हुए हैं। इन आरोपियों ने दीवार को तोड़कर बैंक में प्रवेश किया लेकिन चोरी करने में वे कामयाब नहीं हुए। असफल रहने पर उन्होंने बैंक में आग लगा दी, जिसके चलते बैंक में रखा कुछ रिकाॅर्ड जल गया है। उन्होंने बताया कि पुलिस पूरे मामले की छानबीन कर रही है तथा चोरी की घटना को अंजाम देने वाले दो नकाबपोश युवकों की तलाश के लिए भी पुलिस ने सर्च अभियान चलाया है।